joelniklaus/EU_Wikipedias huggingface dataset:
Tuomas Lohi

Tuomas Lohi (s. 30. joulukuuta 1979 Simo) on Suomen nuorin historiasta väitellyt tohtori ja Kempeleen nykyinen kunnanjohtaja. Hän väitteli 22. marraskuuta 2003 Oulun yliopistosta. Lohi valmistui historian maisteriksi Oulun yliopistosta 2001. Hän on toiminut vuodesta 2000 lähtien Oulun diakonia-ammattikorkeakoululla atk:n, tilastotieteen, yrittäjyyden ja peruslaskennan tuntiopettajana, vuodesta 2003 lähtien Muhoksen yläkoululla ja lukiolla uskonnon, historian ja yhteiskuntaopin opettajana, vuodesta 2004 lähtien lukion rehtorina (valintahetkellä 24 vuotta, Suomen nuorin lukion rehtori) ja syksystä 2005 lähtien lisäksi Muhoksen sivistys- ja vapaa-aikapalvelujen päävastuualueen johtajana. Alkuvuonna 2007 Lohi valittiin Tyrnävän kunnan sivistysjohtajaksi ja joulukuussa 2008 hän aloitti Tyrnävän vs. kunnanjohtajana (Tapani Tölli eduskunnassa). Kempeleen kunnanvaltuusto valitsi 32-vuotiaan Tuomas Lohen Kempeleen kunnanjohtajaksi kokouksessaan 12.11.2012. Lohi aloitti viran hoitamisen kesäkuussa 2013.

Lähteet 
 HS.fi 23.11.2003  – Tiivistelmä Helsingin Sanomien artikkelista
 Tyrnävän kunta

Viitteet

Aiheesta muualla 
 Lohen väitöskirja: "Totu sitä sallimahan, mik´ ei parkuen parane". Suomen johtavan sanomalehdistön suhtautuminen Urho Kekkoseen 1944–1956

Suomen kunnanjohtajat ja pormestarit
Suomen koulujen rehtorit
Suomalaiset historioitsijat
Vuonna 1979 syntyneet
Elävät henkilöt
Hengellinen vaimollisuus

Hengellinen vaimollisuus (engl. spiritual wifery tai spiritual wifeism) on yhdysvaltalaisen saarnaajan Jacob Cochranen jo vuonna 1818 käyttöön ottama termi, joka viittaa uskonnollisesti motivoituun "vapaaseen rakkauteen". Hengellisessä vaimollisuudessa uskonnollisen yhteisön jäsenet harjoittavat keskenään vapaata seksuaalisuutta, jossa parinmuodostus on joko vapaata tai hengellisten johtajien määräämää. Seksuaaliset suhteet eivät kuitenkaan ole pysyviä, vaan yleensä satunnaisia tai lyhytaikaisia.

Historian kuluessa useat uskonnolliset yhteisöt ovat harjoittaneet tämäntyyppistä seksuaalielämän muotoa. Tietysti vaihtelua yhteisöjen välillä on ollut esimerkiksi siinä, ovatko seksuaalisuhteet olleet sallittuja vain aikuisten kesken vai myös aikuisten ja lasten välillä ja siinä, ovatko sallitut suhteet olleet heteroseksuaalisia vai onko myös homoseksuaaliset suhteet sallittu.

Termiä on käytetty myös myöhempien aikojen pyhien liikkeen harjoittamaan moniavioisuuteen. Joseph Smith opetti tätä periaatetta harvoille ja valituille seuraajilleen. Myöhemmin kun huhut moniavioisuudesta alkoi kiertää, Smith julkisesti kielsi harjoittavansa moniavioisuutta. Jossain vaiheessa termi "hengellinen vaimollisuus" erityi tarkoittamaan sellaista moniavioisuutta, joka ei ollut Jumalan hyväksymä, vaikka alun perin termejä "moniavioisuus, hengellinen vaimollisuus, hengellinen avioliitto ja pluraali avioliitto" käytettiin samassa merkityksessä. John C. Bennettin kiertäessä kylillä rekrytoimassa vaimoja ja opettaessaan "hengellistä vaimollisuutta", Smith itse kertoi yksityisesti harjoittavansa "pluraaliavioliittoa", joka erosi moniavioisuudesta siinä, että oli Jumalan antama käsky.

Nykyään esimerkiksi uskonnollinen yhteisö Kansainvälinen perhe harjoittaa "hengellisen vaimollisuuden" tapaista vapaata rakkautta, vaikka termiä ei liikkeessä käytetäkään.

Mormonismi
Seksuaalisuus ja uskonto
Elokuvajuliste

Elokuvajuliste on elokuvan markkinointiin suunniteltu juliste. Niiden historia ulottuu ensimmäisiin elokuvanäytöksiin asti, jolloin ne olivat teatterin ulkopuolelle asetettuja plakaatteja, joissa luki tarjolla olevien lyhytelokuvien näytösajat. 1900-luvun alkupuolella julisteissa alettiin kuvata kuhunkin elokuvaan liittyviä kohtauksia.

Huomattavia elokuvajulistetaiteilijoita
John Alvin
Richard Amsel
Saul Bass
Bill Gold
Greg ja Tim Hildebrandt
Robert McGinnis
Bob Peak
Drew Struzan

Aiheesta muualla

 (video, 18 min 29 s)
Key Art Awards
movieposterinfo.com

Kirjallisuutta
Pack, Susan:  Film Posters of the Russian Avant-Garde.  Köln : Taschen, 2017. ISBN 978-3-8365-5948-5.
Westwood, Joe: Ultra Wild West : The Art of Italian Spaghetti Western Film Posters. London : Creation, 2018. ISBN 9781840686920.

Elokuva
Julisteet
Live in London (Steve Vain albumi)

Live In London on kitaristi Steve Vain live-CD. Levy löytyy myös DVD:nä. Levy julkaistiin vuonna 2004, mutta keikka nauhoitettiin jo joulukuussa 2001.

Kappaleet 

 Shy Boy
 Erotic Nightmares
 The Crying Machine
 Blue Powder
 The Animal
 Bad Horsie
 Down Deep into The Pain
 Fire
 Little Wing
 Jibboom
 Liberty
 The Attitude Song

Lähteet 
 http://www.vai.com/AllAboutSteve/discography/discography_solo.html 

Vuoden 2004 konserttitallenteet
Steve Vain albumit
New Tattoo

New Tattoo on yhdysvaltalaisen rock-yhtye Mötley Crüen kahdeksas studioalbumi. Se julkaistiin kesäkuussa 2000. Albumi on tyyliltään paluu yhtyeen 1980-luvun hard rockiin. Crüen pitkäaikainen rumpali Tommy Lee oli poistunut yhtyeestä vuotta aikaisemmin, joten levyllä soitti Ozzy Osbournen entinen rumpali Randy Castillo.

Albumi

Tausta 
Mötley Crüen alkuperäinen kokoonpano (laulaja Vince Neil, basisti Nikki Sixx, kitaristi Mick Mars, rumpali Tommy Lee) oli koonnut rivinsä vuoden 1997 Generation Swine -albumille ja sitä seuranneelle kiertueelle, suureksi osaksi levy-yhtiön ja managerin painostuksesta. Alkuperäisen Crüen paluusta huolimatta Neilin ja Leen välillä oli edelleen skismaa, minkä lisäksi Leellä oli ongelmia kotonaan vaimonsa Pamela Andersonin kanssa. Heidän keskinäinen välienselvittelynsä johti Leen vankilatuomioon. Rumpalin odotellessa tuomiotaan yhtye nauhoitti kaksi kappaletta, ”Bitter Pill” ja ”Enslaved”, vuoden 1998 Greatest Hits -kokoelmalle. Ne olivat tyyliltään lähempänä yhtyeen 1980-luvun tuotantoa kuin heidän 1990-luvun kappaleensa. Suorittaessaan tuomiotaan Lee päätti jättää Crüen ja perustaa oman yhtyeensä Methods of Mayhemin. Lee pysyi yhtyeessä vielä Greatest Hits -kiertueen ajan, mutta vetäytyi aina keikan jälkeen omaan rauhaansa tekemään musiikkia uudelle projektilleen.

Nauhoitus 
Yhtye kiinnitti Mike Clinkin tuottamaan levyä, jonka olisi pitänyt olla Nikki Sixxin mielestä seuraaja vuoden 1989 Dr. Feelgoodille. Rumpaliksi tuli Vince Neilin pitkäaikainen ystävä Randy Castillo.

Vastaanotto 
New Tattoo ylsi Billboardin albumilistalla sijalle 41. Castillo sairastui juuri ennen tulevan kiertueen alkua ja hänet korvasi Holen rumpali Samantha Maloney. Castillo menehtyi maaliskuussa 2002.

Kappaleet

Arvostelut 
AllMusic: 
Rolling Stone:

Kokoonpano 
Vince Neil – laulu
Nikki Sixx – basso, taustalaulu
Mick Mars – kitara 
Randy Castillo – rummut

Muu tuotantoryhmä 
Michael Boddicker – piano
Paul Stratton – laulu
Jarrad Russell – taustalaulu
Mike Clink – tuottaminen, tekninen avustaminen, miksaus
Ed Thacker – tekninen avustaminen, miksaus
Jon Krupp – teknisen varustamisen varamies
Karl Derfler – digitaalinen muokkaaja
Tal Herzberg – digitaalinen muokkaaja
Billy Kinsley – tekninen avustaminen
Susan McEowen – kansituottaja
Jim Purdum – valokuvaus

Lähteet

Aiheesta muualla 
motley.com , laulujen sanat

Vuoden 2000 albumit
Mötley Crüen albumit
Eurajoen kristillinen opisto

Eurajoen kristillinen opisto (lyh.EKO) on oppilaitos, joka tarjoaa sekä yleissivistävää että ammatillista koulutusta. Eurajoen kristillinen opiston perusti Suomen rukoilevaisten liike vuonna 1926 ja se on edelleen sama liikkeen ylläpitämä. Opistossa on vuosittain noin 1 000 opiskelijaa eripituisilla kursseilla ja 150 opiskelijaa talvikauden linjoilla.

Opisto sijaitsee Eurajoella. Eurajoki on kunta 8-tien varrella Rauman ja Porin kaupunkien välissä. 

Eurajoen kristillinen opisto on yksi Suomen yli 80 kansanopistosta.

Opiston opintolinjat ovat peruskoulu ja lisäopetus eli 10-luokka (myös musiikkikymppi), kirkkomusiikki, fysioterapia ja hieronta, musiikki, musiikkiterapia ja kasvatustiede. Opistossa voi suorittaa koulukäynnin ja aamu- ja iltapäivätoiminnan ohjaajan ammattitutkinnon, perhepäivähoitajan ammattitutkinnon, web designer / audiovisuaalisen viestinnän ammattitutkinnon ja veneenrakentajan ammattitutkinnosta puuveneosion. Kurssien lisäksi opistolla on avoimen yliopiston opetusta  

Opistolla voi myös majoittua, ruokailla ja järjestää juhlia, kokouksia tai vastaavia.

Lähteet

Aiheesta muualla 
 Opiston kotisivu

Suomen kansanopistot
Kristilliset oppilaitokset Suomessa
Eurajoen rakennukset ja rakennelmat
Viljami Hautaviita

Viljami Hautaviita (1905–1985) oli suomalainen Lapväärtistä kotoisin ollut voimamies, joka kiersi esiintymässä muun muassa kouluissa 1950- ja 1970-luvuilla.  Hänestä tehtiin aikanaan myös televisio-ohjelma. Mainosjuliste kertoi hänen painokseen 150 kg ja rintakehän ympärykseksi 143 cm. Hauiksen ympärys oli julisteen mukaan 46 cm, kaulan 65 cm ja sormen 10 cm.

Hautaviita tunnettiin erityisesti hammasatleettina, joka väänsi hampaillaan hevosenkenkiä suoraksi ja veti hampaillaan autoja ja lentokoneita. Muita ohjelmanumeroita olivat esimerkiksi auton vetäminen tukalla ja naulan lyöminen lankkuun nyrkillä. Esiintyessään hän usein käytti sinistä viittaa, jonka selkämykseen oli kirjailtu keltainen leijona ja teksti Suomen Teräsmies.

Hautaviita esiintyi yhdessä tasapainotaiteilija ja hanuristi Esa Karttusen sekä Suomen pisimpänä miehenä tunnetun Väinö Myllyrinteen kanssa.

Lähteet

Viitteet

Aiheesta muualla
Ylen Elävä arkisto: Viljami Hautaviita voimaili hiuksillaan ja hampaillaan
Yle Arkivet: Stålmannen Viljami Hautaviita 1969
Ruotsinkielinen sivu Hautaviidasta (arkistoitu versio)

Suomalaiset voimamiehet
Vuonna 1905 syntyneet
Vuonna 1985 kuolleet
Ylityö

Ylityö on säännöllisen työajan lisäksi tehtävää työtä, jota tehdään työnantajan aloitteesta. Säännöllinen työaika tarkoittaa työaikalaissa määriteltyä päivittäistä, viikoittaista tai jaksoittaista säännöllistä työaikaa. Ylityö ei siis pidä sisällään kaikkea työtä, jota työntekijä tekee tavanomaisen, työvuoroluettelossa tehtävän tuntimäärän yli. Ylityö voi olla vuorokautista, viikoittaista tai jaksoittaista ylityötä riippuen siitä, miten työ on järjestetty.  Työntekijän omasta aloitteesta tekemä säännöllisen työajan yli menevä työ ei ole ylityötä. 

Työntekijällä on oikeus kieltäytyä ylitöistä ja suostumuksen ylityöhön voi antaa vain kullekin erityiselle kerralle tai lyhyelle ajanjaksolle. Ylityön määrää lyhyellä aikavälillä rajoittavat vain säädökset vuorokautisesta ja viikoittaisesta lepoajasta, joten ylityötä voi lyhyen aikaa tehdä hyvinkin paljon. Neljän kuukauden ajanjaksolla ylityön määrä saa olla korkeintaan 138 tuntia, kalenterivuodessa korkeintaan 250 tuntia tai paikallisesti sopien 330 tuntia ylittämättä kuitenkaan 138 tuntia neljän kuukauden ajanjaksolla.

Ylitöistä maksetaan työntekijälle ylityökorvaus, joka on 50 % vuorokautisen ylityön kahdelta ensimmäiseltä tunnilta ja 100 % sitä seuraavilta tunneilta. Viikoittaisesta ylityöstä maksetaan 50 % korotus. Ylityön tai osan siitä voi korvata myös vastaavalla palkallisella vapaa-ajalla, jonka ajankohdasta on sovittava työnantajan ja työntekijän välillä. Työsopimuksessa voidaan lisäksi sopia, että johtavassa asemassa tai työnjohdollisessa asemassa olevan henkilön ylityön voi korvata myös kiinteällä kuukausikorvauksella. Valtakunnallisessa työehtosopimuksessa voidaan poiketa ylityökorvauksen määrästä, sen muuttamisesta vapaa-ajaksi sekä sen korvaamisesta kuukausikorvauksella. Käytännössä työehtosopimuksissa on poikettu laista sekä työntekijän eduksi että haitaksi.

Katso myös
Lisätyö
Työuupumus
 Crunch time

Lähteet

Aiheesta muualla 

 Työaikalaki
 Petri Korhonen: Nämä työt joudut tekemään ilmaiseksi. Taloussanomat 30.5.2010.


Työ
Seulonnan keskeiset artikkelit
Coffeyville

Coffeyville on kaupunki Kansasin osavaltiossa, Yhdysvalloissa. Kaupungin asukasluku oli 10 295.

Sen lisäksi, että Kansasissa sijaitsee Yhdysvaltojen manneralueen maantieteellinen keskipiste, itse Coffeyvillea on vitsaillen noteerattu koko maailman keskipisteeksi, koska  Google Maps -karttapalvelun aloitussivussa näkyy Yhdysvaltojen kartta, jota äärilleen tarkentamalla näkyviin tulee Coffeyville.

5. lokakuuta 1892 pahamaineiset Daltonin veljekset yrittivät ryöstää kaupungissa kaksi pankkia, mutta seuranneessa tulitaistelussa heistä kaikki, pahoin haavoittunutta Emmettiä lukuun ottamatta, kuolivat.

Lähteet 
Peda.net verkkolehti

Aiheesta muualla 

Kansasin kaupungit
Nikolai Trubetzkoy

Ruhtinas N. S. Trubetzkoy (Nikolai Sergejevitš Trubetskoi; ven. князь Николай Сергеевич Трубецкой, 16. huhtikuuta (J: 4. huhtikuuta) 1890 Moskova, Venäjä – 25. kesäkuuta 1938 Wien, Itävalta) oli venäläissyntyinen kielitieteilijä.

Trubetzkoy oli Prahan kielitieteellisen piirin tärkeimpiä jäseniä, ja hänet mainitaan usein nykyaikaisen fonologian perustajaksi. Varsinkin hänen postuumisti julkaistulla kirjallaan Grundzüge der Phonologie on ollut huomattava vaikutus myöhempään kielentutkimukseen.

Teoksia  
 Grundzüge der Phonologie.Travaux du Cercle Linguistique de Prague 7, 1939. Englanninnos: Principles of Phonology. Translated by Christiane A. M. Baltaxe. Berkeley & Los Angeles, CA: University of California Press, 1969.

Lähteet

Venäläiset kielitieteilijät
Vuonna 1890 syntyneet
Vuonna 1938 kuolleet
Malaijien saaristo

Malaijien saaristo eli Itä-Intian saaristo on maailman laajin saaristo Kaakkois-Aasian niemimaan ja Uuden-Guinean välissä. Se käsittää Isot ja Pienet Sundasaaret, Molukit sekä Filippiinit. Saariston yhteenlaskettu maapinta-ala on yli kaksi miljoonaa neliökilometriä ja saarten lukumäärä noin 20 000. Toisinaan myös Australaasiaan kuuluva Uuden-Guinean saari lasketaan Malaijien saaristoon.

Malaijien saaristo on yksi maailman tuliperäisimmistä alueista. Alueella on useita tulivuoria sekä korkeita vuoristoja; korkein huippu Kinabalu (4 101 m) sijaitsee Sabahin osavaltiossa Borneon pohjoisosassa. Ilmasto on trooppinen saariston sijaitessa päiväntasaajan molemmin puolin. Sademäärät ovat länsiosissa yli 3 000 mm vuodessa ja itäosissa 1 000 – 3 000 mm.

Valtiot 
 Indonesia (Länsi-Uusi-Guineaa lukuun ottamatta)
 Filippiinit
 Malesia (Sarawakin ja Sabahin osavaltiot Borneossa)
 Itä-Timor
 Brunei

Suurimmat saaret 
 Borneo (743 287 km²)
 Sumatra (473 481 km²)
 Sulawesi eli Celebes (189 216 km²)
 Jaava (126 650 km²)
 Luzon (104 688 km²)
 Mindanao (94 630 km²)

Lähteet 
 CD-Facta 2005

Viitteet

Aiheesta muualla 

Saaristot
Aasian maantiede
Seulonnan keskeiset artikkelit
The Elusive Light and Sound, volume 1

The Elusive Light and Sound, volume 1 on kitaristi Steve Vain kokoelmalevy.

Kappalelista 

06:20  Cellulliod Heroes  
04:48  Love Blood  
02:29  Fried Chicken  
01:07  Butler's Bag  
04:43  Head-Cuttin' Duel  
02:27  Eugene's Trick Bag  
01:52  Amazing Grace  
03:15  Louisiana Swamp Swank  
00:40  Air Guitar Hell  
03:25  The Reaper  
00:45  Introducing The Wylde Stallions  
00:14  Girls Mature Faster Than Guys  
02:24  The Battle  
00:40  Meet The Reaper  
01:35  Final Guitar Solo  
05:46  The Reaper Rap  
01:28  Drive The Hell Out Of Here  
03:53  Get The Hell Out Of Here  
00:48  Welcome Pre-Frosh  
01:07  The Dark Hallway  
00:56  The Dead Band Ends  
01:18  The Cause Heads  
00:26  Find The Meat  
00:39  The Ax Will Fall  
00:44  Now We Run (Cue)  
00:21  Hey Jack  
00:08  What!  
00:28  Still Running  
03:12  Dead Heads  
00:56  Blow Me Where The Pampers Is  
00:24  Pins & Needles  
00:44  Plug My Ass In  
00:21  Loose Keg Sightings  
00:37  Don't Sweat It  
00:44  How Hidge  
00:19  Beer Beer  
01:53  We're Not Gonna Protest  
00:15  Initiation  
00:51  See Ya Next Year  
03:47  Now We Run

Lähteet 
http://www.guitar9.com/elusivelight.html

Elusive Light and Sound, volume 1, The
Elusive Light and Sound, volume 1, The
Lehigh Valley Phantoms

Lehigh Valley Phantoms on NHL-seura Philadelphia Flyersin farmijoukkue, joka pelaa AHL-liigassa.

Joukkueen nimi oli Philadelphia Phantoms vuosina 1996–2009 ja Adirondack Phantoms vuosina 2009–2014. Phantoms on voittanut Calder Cupin kahdesti, vuosina 1998 ja 2005. Vuonna 2009 Phantoms muutti Glens Fallsiin, koska sen omistaja vaihtui ja vanha jäähalli Philadelphiassa purettiin. Kaudeksi 2014–2015 seura muutti lähemmäs Philadelphiaa, Allentowniin.

Joukkue kaudella 2022–2023 
(Tilanne 15. marraskuuta 2022)

Joukkueenjohto 
 Päävalmentaja: Ian Laperrière 
 Apuvalmentaja: Riley Armstrong 
 Apuvalmentaja & Jääkiekkotoimintojenjohtaja: Bill Downey 
 Apuvalmentaja: Jason Smith 
 Fysiikkavalmentaja: Dan Meinz 
 Huoltopäällikkö: Zac Guercia 
 Toimitusjohtaja: Chuck Fletcher 
 Omistaja: Jim Brooks 
 Omistaja: Rob Brooks 

Lähde: EliteProspects

Lähteet 

AHL-seurat
Philadelphia Flyers
Logisismi

Logisismi on matematiikan filosofian suuntaus, joka piti matematiikkaa logiikan laajennuksena ja pyrki palauttamaan osan matematiikasta tai koko matematiikan logiikkaan. Ohjelman isänä voidaan pitää Gottlob Fregeä, ja sitä toteuttivat ennen kaikkea Bertrand Russell (Principles of Mathematics, 1903) ja Alfred North Whitehead. Frege luopui ohjelmasta Russellin havaittua niin sanotun Russellin paradoksin, joka todisti naiivin joukko-opin ristiriitaisuuden. Russell ja Whitehead jatkoivat logisismin kehittämistä teoksessaan Principia Mathematica (1910–1913).

Kurt Gödelin epätäydellisyyslauseen on usein katsottu romuttaneen ohjelman lopullisesti. Uutta pyrkimystä logisismin jatkamiseen on kutsuttu uuslogisismiksi. Uuslogisismia on kannattanut ennen kaikkea Crispin Wright.

Logisismi oli keskeisessä osassa analyyttisen filosofian kehityksessä 1900-luvulla.

Katso myös 
 Looginen atomismi
 Looginen positivismi tai looginen empirismi

Aiheesta muualla 
 
 Jones, Roger Bishop (toim.): Logicism 
 

Analyyttinen filosofia
Filosofiset opit
Logiikka
Matematiikan filosofia
Tieto-Tapiola

Tieto-Tapiola Oy oli ICT-palveluyritys, jonka omistivat Tapiola-ryhmä  ja  Etera. Tapiolan ja Eteran lisäksi Tieto-Tapiolan asiakkaana oli Turva. Tieto-Tapiola on perustettu vuonna 1974, jolloin se toimi nimellä Akapo. Yhtiön palveluksessa oli 2011 noin 400 henkilöä Espoossa ja Tampereella. Vuoden 2011 lopussa yhtiöstä irtisanottiin n. 65 henkeä ja siirrettiin konsernin tietohallintoon n. 20 henkilöä. Kesäkuussa 2011 n. 30 henkeä siirrettiin Tieto Oyj:n palvelukseen ja loput siirrettiin CGI:n (ent. Logica) kanssa perustettavaan yhteisyritykseen LTC-Otsoon. 2013 Tieto-Tapiola oli ulkoistanut koko henkilöstönsä ja toimi enää ns. pöytälaatikkofirmana.

Tieto-Tapiolan historia

1970-luku
 Vakuutusyhtiöt Aura, Kansa ja Pohja perustavat Akapon huolehtimaan tietojärjestelmistään vuonna 1974. 
 Kansa jää pois yhteistyöstä vuonna 1975. 
 Akapo muuttaa Auran uuteen pääkonttoriin Espoon Tapiolaan 1978. 
 Ensimmäiset päätetyöskentelyn on-line-sovellutukset valmistuvat 1979.

1980- & 1990-luku
 Aura ja Pohja fuusioituvat vuonna 1982.
 Auran ja Pohjan järjestelmät yhdistetään Tapiolan järjestelmiksi vuonna 1983.
 Tapiola-yhtiöt syntyvät 1. tammikuuta 1984.
 2. joulukuuta 1985 Akaposta tulee Tieto-Tapiola.
 Tampereen sivukonttori perustetaan vuonna 1989.
 Tieto-Tapiola muuttaa Tapiolan pääkonttorin viereiseen Satakielen rakennukseen 1994.
 Keskinäinen Vakuutusyhtiö Turva tulee asiakkaaksi vuonna 1996.

2000-luku
 Etera tulee Tieto-Tapiolan osakkaaksi 2004.
 Tieto-Tapiolan henkilökunta ulkoistetaan ja yhtiöstä tulee pöytälaatikkofirma.

Lähteet

Viitteet

Aiheesta muualla
Tieto-Tapiola.fi 

Suomalaiset yritykset
Tietotekniikkayhtiöt
Espoolaiset yritykset
Mats Hummels

Mats Julian Hummels (s. 16. joulukuuta 1988 Bergisch Gladbach, Nordrhein-Westfalen, Saksa) on saksalainen jalkapalloilija joka edustaa Bundesliigassa pelaavaa Borussia Dortmundia.

Ura 

Keskuspuolustajana pelaava Hummels on FC Bayern Münchenin kasvatti, ammattivalmentajanakin aiemmin toiminut isä Hermann toimi tuolloin seuran nuorisokoordinaattorina. Ensimmäisen ammattilaissopimuksensa Hummels allekirjoitti pian 18-vuotissyntymäpäivänsä jälkeen, 19. joulukuuta 2006. Hummels siirtyi tammikuussa 2008 lainalle Borussia Dortmundiin ja helmikuussa 2009 siirrosta tuli pysyvä. Hän pelasi Dortmundissa vuoteen 2016 asti voittaen kaksi Saksan mestaruutta. Heinäkuussa 2016 Hummels siirtyi takaisin kasvattajaseuraansa FC Bayerniin, jossa hän pelasi kolme vuotta voittaen jokaisena mestaruuden, kunnes solmi kesäkuussa 2019 jälleen sopimuksen Dortmundin kanssa. Kaudella 2019–2020 hän pelasi Bundesliigassa 31 ottelua ja teki niissä yhden maalin. Kaudella 2020–2021 hän pelasi Bundesliigassa 33 ottelua, joissa hän teki viisi maalia; hän oli poissa vain yhdestä ottelusta varoitustilin täyttymisen vuoksi. Hän voitti kolmannen kerran urallaan Saksan cupin.

Maajoukkue 

Hummels voitti alle 21-vuotiaiden Euroopan-mestaruuden Saksan joukkueessa vuonna 2009. Hän pelasi ensimmäisen A-maaottelunsa 13. toukokuuta 2010 Maltaa vastaan. Kaikkiaan hän on pelannut 75 maaottelua ja tehnyt niissä viisi maalia. Maajoukkueuransa suurimpana saavutuksena Hummels voitti maailmanmestaruuden vuoden 2014 jalkapallon MM-kilpailuissa, puolivälierässä Ranskaa vastaan Hummels valittiin ottelun parhaaksi pelaajaksi tehtyään sen ainoan maalin. Hän teki maalin myös alkulohkon Portugali-ottelussa. Hän pelasi turnauksessa kuusi ottelua, myös loppuottelun kokonaisuudessaan. Hummels on edustanut Saksaa myös kolmessa muussa arvoturnauksessa: EM-kilpailuissa 2012 hän pelasi viisi ottelua, EM-kilpailuissa 2016 neljä ja MM-kilpailuissa 2018 kaksi ottelua.

Saavutuksia 
Lähde: Transfermarkt
Borussia Dortmund
Saksan-mestaruus: 2010–2011, 2011–2012
Saksan Cup: 2011–2012, 2020–2021
DFL-Supercup: 2013
Mestarien liiga: kakkossija 2012–2013
Bayern München
Saksan-mestaruus: 2016–2017, 2017–2018, 2018–2019
Saksan Cup: 2018–2019
DFL-Supercup: 2016, 2017, 2018 
Maajoukkue
Maailmanmestaruus: 2014
Alle 21-v. Euroopan-mestaruus: 2009

Lähteet

Aiheesta muualla 
 Mats Hummels Twitter
 Mats Hummels Facebook

Saksalaiset jalkapalloilijat
Jalkapallon maailmanmestarit
Vuonna 1988 syntyneet
Elävät henkilöt
Haihtuva muisti

Haihtuva muisti () tarkoittaa tietotekniikassa muistia, joka menettää sisältönsä virtakatkoksessa. Tällaisia ovat yleensä tietokoneiden keskusmuistit.

Rakenteellisesti yleisimpiä haihtuvia muisteja ovat dynaamiset RAM-muistit eli DRAM-muistit. Näissä muisteissa tieto on talletettu kondensaattoreihin, joita pitää virkistää säännöllisesti tiedon säilyttämiseksi ja aina lukuoperaation jälkeen. Ensimmäisten DRAM-muistien virkistämisestä huolehti suoritin, mutta nykyisissä muisteissa virkistäminen on rakennettu muistiin.  DRAM-muisti vie suhteellisen vähän piipinta-alaa mikropiirillä, joten muisti on edullista.

Suorittimissa käytetään nopeana välimuistina staattista RAM-muistia (SRAM), jossa muistitieto talletetaan kiikkuun.  Toteutustavan takia SRAM ei tarvitse virkistämistä, ja se voidaan suojata sähkökatkosta vastaan esimerkiksi paristovarmennuksen avulla.  Muisti
kuluttaa sähköä käytännössä vain muuttaessaan tilaansa, minkä takia yksi paristo voi riittää pariksikymmeneksi vuodeksi.  SRAM vie mikropiiriltä enemmän piipinta-alaa kuin DRAM, mikä tekee siitä DRAMia kalliimman tuottaa.

Historia 
Varhaisissa tietokoneissa on käytetty elektroniputkia, Williams-putkia (ks. Manchester Mark I), ferriittirengasmuistia ja muita menetelmiä ennen puolijohdemuistin yleistymistä. Näistä ferriittirengasmuisti ei ole haihtuva vaan säilyttää tilansa virrattomanakin.

Muistit
Tietokonetekniikka
Kərki

Kərki on Azerbaidžanin kylä ja eksklaavi Armeniassa, sillä armenialainen Araratin maakunta ympäröi sitä joka puolelta. Pinta-alaa Kərkilla on 7 neliökilometriä. Eksklaavi kuuluu Sədərəkin piirikuntaan, joka taas on osa Nahitševanin autonomista tasavaltaa. Kərki sijaitsee Nahitševanin rajalta noin viiden kilometrin päässä.

Armenia on kontrolloinut Kərkia vuoden 1992 Vuoristo-Karabahin sodasta lähtien. Pohjois-Armenian Etelä-Armeniaan yhdistävä tie kulkee Kərkin läpi. Nykyisin Kərkissa pääasiassa asuukin armenialaisia. Armenian hallitus on nimennyt alueen kuningas Tigranin mukaan uudelleen Tigranašeniksi. 

Kərki on kuivien heinämaiden ympäröimä vihreä kylä suuren vuoren juurella. Kylästä on mahdollista nähdä Armenian ja Turkin rajalla sijaitsevalle Ararat-vuorelle.

Nahitševanin ja Armenian välinen raja on suljettu sopimattoman konfliktin vuoksi. Kərkiin on helppo saapua Armenian pääkaupungista Jerevanista. Azerbaidžanin pääkaupungista Bakusta on matkaa Kərkiin 470 kilometriä.

Katso myös 

Barxudarlı
Yuxarı Əskipara
Artsvašen

Lähteet

Aiheesta muualla 

Azerb.com: Karki (Kerki, Kiarki, Kyarki, Tigranashen 

Azerbaidžanin maantiede
Enklaavit ja eksklaavit
Kylät
Finanssipolitiikka

Finanssipolitiikka (engl. fiscal policy) on valtion harjoittamaa talouspolitiikkaa julkisen kulutuksen, julkisten investointien ja niiden rahoituksen osalta. Suomessa finanssipolitiikkaa johtaa valtioneuvosto. Julkisen talouden suunnitelma ja valtion talousarvio ovat finanssipolitiikan keskeiset välineet.

Finanssipolitiikka ja rahapolitiikka ovat yhteiskunnan kattavan talouden eli makrotalouden välineitä, joiden avulla maan hallitus pyrkii ohjaamaan talouden kehitystä, teoriassa lähinnä elvyttämään taloutta taantumissa ja hillitsemään taloutta huippusuhdanteissa tasaisemman kehityksen aikaansaamiseksi. Finanssipolitiikan keinona on julkisen vallan tulojen ja menojen säätely, jolla säädellään kokonaiskysyntää.

Eri finanssipolitiikan suuntaukset

Elvyttävä finanssipolitiikka tarkoittaa julkisen talouden ylijäämän pienentämistä tai alijäämän, lainanoton kasvattamista. Se on käytännössä verojen alentamista ja/tai julkisten menojen kasvattamista (kuten julkisen sektorin investoinnit, kulutus ja tulonsiirrot). Julkisen sektorin kulutus sisältää esimerkiksi työvoiman koulutuksen ja työvoimasta eli ihmisistä huolen pitämisen sosiaalipalveluilla ja terveydenhuollolla. 

(Elvyttävä rahapolitiikka taas tarkoittaa lähinnä korkojen alentamista, jotta yritysten kannattaisi investoida.)

Elvyttävän talouspolitiikan eräänlaisena vastakohtana kurjistava finanssipolitiikka (engl. Fiscal Austerity) pyrkii rajoittamaan julkista kulutusta ja investointeja. Kurjistava talouspolitiikka ei välttämättä hyödynnä maan julkisen talouden liikkumavaraa, joka määrittelee kyvyn toteuttaa elvyttävää talouspolitiikkaa turvallisesti ja vastuullisesti.

Linkittyminen puoluepolitiikkaan

Yleisesti voidaan maailmanlaajuisesti sanoa vasemmistopuolueiden kannattavan elvyttävää talouspolitiikkaa, ja oikeistopuolueiden kurjistavaa.

Historiallisia suuntauksia

 Monetarismi
 Keynesiläisyys
 Itävaltalainen koulukunta

Katso myös
Funktionaalinen finanssi
Investointi
Taloudellinen liikkumavara
Julkisen talouden lainanhoitokulut
Inhimillisen kehityksen indeksi
Bruttokansantuote

Lähteet

Seulonnan keskeiset artikkelit
Jugulator

Jugulator on heavy metal -yhtye Judas Priestin 13. studioalbumi. Se ilmestyi vuonna 1997, seitsemän vuotta edellisen studioalbumin Painkillerin jälkeen. Pitkäaikaisen laulajan Rob Halfordin korvannut Tim 'Ripper' Owens esiintyy yhtyeen kokoonpanossa ensimmäistä kertaa.

Kappaleet 
Kaikki kappaleet kirjoittaneet Tipton/Downing.

Kokoonpano 
Tim 'Ripper' Owens – laulu
K. K. Downing – kitara
Glenn Tipton – kitara
Ian Hill – basso
Scott Travis – rummut

Aiheesta muualla
Judas Priest Info Pages , tietoa albumin synnystä 

Vuoden 1997 albumit
Judas Priestin albumit
Jarmo (arkeologia)

Jarmo (Qal'at Jarmo) on varhainen maanviljelykylä noin vuodelta 7 000 eaa. Kurdistanissa, Irakissa.
Kylä oli Zagrosvuorten rinteillä Kirkukista itään.
Paikkaa pidettiin pitkään vanhimpana tunnettuna maanviljelykylänä.
Ennen Jarmon löytymistä ajateltiin, että maanviljely olisi alkanut 
Egyptin ja Kaksoisvirtainmaan jokilaaksoissa. Jarmo sijaitsee 
tammivyöhykkeellä 800 metrin korkeudessa. Siellä harjoitettiin varhaista sadeviljelyä.

Aiheesta muualla 

Letters from the Field, 1950–1951 — Excavations at Jarmo  — selections from four letters sent back to the Oriental Institute in Chicago by the site's excavator, Braidwood
http://ancientneareast.tripod.com/Qalat_Jarmo.html
http://www.mnsu.edu/emuseum/archaeology/sites/middle_east/jarmosite.html ]

Muinainen Lähi-itä
Irakin rakennukset ja rakennelmat
Hacilar

Hacilar oli kylä nuoremmalla kivikaudella Turkissa. Paikka on 23 kilometriä Burdurista lounaaseen. Vanhin kerrostuma on vuodelta 7040 eaa. Kylä asutettiin ja hylättiin monta kertaa historiansa aikana. Se oli tuolle ajalle tyypillinen maatalouskylä. Hacilar on tunnettu parhaiten laadukkaasta keramiikastaan, joka on lähinnä saviastioita ja äitijumalatarpatsaita. Keramiikka ja äitijumalarpatsaat muistuttavat Halafin kulttuuria. Kylä löydettiin uudestaan vuonna 1956.

Hacilarin talot olivat tasakattoisia, umpinaisia tai sisäpihan ympärille rakennettuja neliömäisiä taloja.  Kiviperustus. Rakennusaineena olivat mutatiilet ja puu. Myös vitsas-savirakennetta käytettiin. Kalkkikivilaastia. Keittiö, olohuone, viljavarastot jne. olivat erikseen. Hacilarin taloista ei ole löydetty ovia, joten käynti niihin oli luultavasti katon kautta. Seinämaalaukset olivat harvinaisia.

Historia 
Läntisen Etelä-Turkin Hacilar oli asuttu jo vuonna 7040 eaa. Silloin se oli esikeraaminen kylä.

Hacilarin kylässä noin 6000 eaa. oli pari temppeliä, jotka olivat normaalin talon kokoista.

Hacilar VI oli ajalta 5600 eaa.  Mm vehnää ja ohraa viljeltiin.  Karjan, vuohen, lampaan, sian ja koiran luita on löydetty. Paljon savisia jumalatarpatsaita.

Hacilar linnoitettiin kylän viimeisessä II vaiheessa noin 5400-5000 eaa. kivisellä muurilla, joka sulki sisäänsä noin 70x35 m alan.

Noin 5000 eaa tuli ilmeisesti uusia asukkaita, koska kylän kulttuuri muuttui.

Lähteet

Arkeologiset kohteet Turkissa
Neoliittinen Anatolia
Kuula


Kuula voi tarkoittaa seuraavia:

 kuula, peli- ja urheiluväline:
 air-soft kuula
 kahvakuula
 kuulantyöntö
 petankki
 paintball
 ammus, esimerkiksi varhaisten tykkien tykinkuula
 kuula, matematiikassa pallopinnan rajoittama kappale, erotukseksi itse pinnasta
 kuula, metrisessä avaruudessa pisteen ympäristö
 Kuula, Ott Leplandin esittämä kappale

Sukunimenä
 Aarne Kuula (1892–1966), jääkärimajuri
 Alma Kuula, o.s. Silventoinen (1884–1941), laulaja, Toivo Kuulan toinen vaimo
 Heikki Kuula (s. 1983), rap-artisti, -tuottaja ja graafikko
 Kari Kuula (s. 1963), tietokirjailija
 Kimmo Kuula (s. 1970), jalkapalloilija
 Maritta Kuula, laulaja ja laulunkirjoittaja
 Matti Kuula (1854–1921), sotilas ja herätyssaarnaaja
 Pentti Kuula (s. 1936), kirkkomuusikko
 Petri Kuula (s. 1967), jalkapalloilija
 Seppo Kuula (s. 1967), yritysjohtaja ja IT-alan vaikuttaja
 Sinikka Kuula (1917–1981), pianotaiteilija
 Sirkka Kuula-Niskanen, viulisti
 Tapio Kuula (1957–2017), Fortumin toimitusjohtaja
 Toivo Kuula (1883–1918), säveltäjä
 Ylermi Kuula (1928–2020), urkuri, kuoronjohtaja, musiikinopettaja ja kanttori

Kuvitteellisia henkilöitä
 Sergei Kuula ja Helena Kuula, tv-sarjassa Salatut elämät

Muut
 Marmiksen Kuula, urheiluseura
 Raision Kuula, urheiluseura
 Ylivieskan Kuula, urheiluseura

Katso myös
 Kuulamoottori

Sukunimet
Altti Kuusamo

Altti Kyösti Olavi Kuusamo (s. 15. kesäkuuta 1951 Kitee) oli Turun yliopiston taidehistorian professori vuosina 2004–2017. Kuusamon tieteellisen tuotannon pääalueet ovat kuvataiteen tutkimuksen metodologia ja taideteoriat, nykytaiteen tutkimus, renessanssin tutkimus, taiteiden välisten suhteiden tutkimus, visuaalinen semiotiikka, arkipäivän kuvakulttuurin tutkimus, havaitsemisen ja kuvataidekritiikin tutkimus.

Altti Kuusamo valmistui filosofian tohtoriksi vuonna 1996 Helsingin yliopistosta. Hän on toiminut taidehistorian dosenttina vuodesta 2001 Helsingin yliopistossa ja mediatieteen dosenttina vuodesta 2002 Lapin yliopistossa. Kuusamo on ollut lisäksi tuntiopettajana ja pitänyt luentoja ja seminaareja kaikissa tärkeimmissä kuvataidetta opettavissa oppilaitoksissa Suomessa sekä Oslossa, Tallinnassa ja muualla.

Kuusamo on toiminut vastaväittäjänä taidehistorian, taideteollisen muotoilun, teoreettisen filosofian, tiedotusopin ja musiikkitieteen (semiotiikan) aloilla Helsingin, Tampereen ja Jyväskylän yliopistossa, Taideteollisessa korkeakoulussa ja Viron taideakatemiassa. Hän on pitänyt tieteellisiä esitelmiä ja luentoja kongresseissa ja symposiumeissa kotimaassa ja ulkomailla taidehistorian, taiteidentutkimuksen ja semiotiikan alalta. Kuusamo on viettänyt tutkimuskausia Roomassa (Institutum Romanum Finlandiae) 1980-luvulta alkaen.

Kuusamo on julkaissut kuvataidekritiikkiä ja muita yleistajuisia kirjoituksia (esseitä, kolumneja, artikkeleita) taiteen ja kulttuurin alueilta lukuisissa aikakausi- ja sanomalehdissä, näyttelyluetteloissa ynnä muissa julkaisuissa 1980-luvulta alkaen. Synteesi-lehden toimitussihteerinä Altti Kuusamo on toiminut vuodesta 1985 alkaen, toimitusneuvoston jäsenenä vuodesta 1986. Lisäksi hän on ollut toimitusneuvoston jäsen Acta Semiotica Fennica- ja Estonian journal for Art History -lehdessä.

Altti Kuusamo on ollut Suomen semiotiikan seuran hallituksen jäsen 1989 lähtien; International Association of Art Criticsin (AICA) hallituksen jäsen 1991–1996 ja 2000–2001; AICA-Finlandin puheenjohtaja 1991–1997; International Association for Semiotic Studiesin (IASS) toimeenpanevan komitean jäsen vuodesta 1999 alkaen.

Lisäksi Kuusamo on esiintynyt radio- ja TV-ohjelmissa, taidemuseoissa ja muissa taiteen, tieteen ja kulttuurin alan instituutioissa ja tapahtumissa kotimaassa ja ulkomailla.

Palkinnot ja tunnustukset
 Taidekritiikin Einari Vehmas -palkinto 1989.

Juhlakirjat

Lähteet

Turun yliopiston professorit
Suomalaiset taidekriitikot
Suomalaiset taidehistorioitsijat
Semiootikot
Vuonna 1951 syntyneet
Elävät henkilöt
Suomalaiset professorit
Ragnar Hare

Ragnar Hare oli  vuonna 1981 Pietarsaaressa perustettu suomalainen rock-yhtye, joka voitti Rock SM -kilpailun vuonna 1983 ja lopetti toimintansa vuonna 1989.

Historia
Perustajajäsenet olivat kitaristi Johan Granlund ja laulaja Peter Emas. Ragnar Hare herätti alkuaikoina huomiota lavaesiintymisillään joihin kuului olennaisena osana lapsena auto-onnettomuudessa ollut -- ja sen takia sekä halvaantumisesta että afasiasta kärsinyt -- tanssija Anders "Andy" Sundqvist. Yhtye voitti Rock SM -kilpailun vuonna 1983, päihittäen muun muassa kolmanneksi sijoittuneen Clifters-yhtyeen, sekä Talouskukkaro -nimellä esiintyneen Neljä Ruusua. Kitaristi Zazza Nygård liittyi yhtyeeseen juuri ennen Rock SM -kilpailua. Rikki Ström tuli basisti Lasse Strömbergin tilalle heti kilpailun jälkeen. Kilpailun jälkeen yhtyeen single Bit julkaistiin Beta-levymerkillä.

Vuonna 1984 Ruotsin EMI:n ollessa kiinnostuneita levysopimuksen solmimisesta, rumpali Mikael "Micki" Sundkvist luopui muusikon urasta kokonaan ja ryhtyi ortodoksipapiksi. Hänen tilalleen rumpuihin tuli Petri Peltomaa. Samaan aikaan kosketinsoittaja Tumba Haldin siirtyi reggae-yhtyeeseen Dreadline. Haldinin tilalle pestattiin Tia Nybäck. Yhtye palasi yleiseen tietoisuuteen EP:llä Barn Till Himlen vuonna 1986.

Yhtye vaihtoi loppuaikanaan laulukielensä englanniksi, kansainvälisiä markkinoita huomiolla pitäen, mutta tämäkään ei tuottanut toivottua tulosta. Viimeinen julkaisu, vuonna 1987 taltioitu esiintyminen live...tavastia...helsinki, on laulettu englanniksi. Yhtye lopetti toimintansa 80-luvun lopulla. Viimeinen keikka soitettiin 1988, mutta yhtye ilmoitti hajonneensa vasta vuonna 1989.

Julkaisut
Bandbrus (kokoelmalevy, kolme kappaletta Ragnar Harelta, 1983)
Kustrock (1983)
Bit/Små flickor (single, 1984)
Barn till himlen (EP, 1986)
live...tavastia...helsinki (1987)

Jäsenet

Viimeinen kokoonpano
Peter Emas (laulu)
Johan Granlund (kitara)
Zazza Nygård (kitara)
Rikki Ström (basso)
Tia Nybäck (koskettimet)
Petri Peltomaa (rummut)

Entiset jäsenet
Mikael "Micki" Sundkvist (rummut)
Tumba Haldin (koskettimet)
Anders "Andy" Sundqvist (tanssi)
Lasse Strömberg (basso)

Lähteet

Aiheesta muualla
Yhtyeen sivusto
Yhtyeen lyhyt historia (artikkeli ruotsiksi)
Ragnar Hare voitti Rock-SM:n 1983 Elävässä arkistossa
Ragnar Hare i Yle Arkivet 

Suomalaiset rockyhtyeet
Albula (joki)

Albula (saks. Albula, retorom. Alvra) on 39,9 kilometrin pituinen Hinterrheinin sivujoki ja Reinin alkujoki Sveitsissä, Graubündenin kantonissa. Albula yhdistyy Hinterrheiniin Thusisissa. Joki saa alkunsa Albulan Alpeilta Albulasolan länsipuolelta. Albulajoen suurimmat sivujoet ovat Landwasser, joka saa alkunsa Davosin alueelta, sekä Gelgia, jonka alkulähteet ovat St. Moritzin länsipuolella.

Joen mukaan on nimetty mm. sen halkaisema laakso,  hallintoalue, 2 312 metriä korkea  sola (saks. Albulapass, retorom. Pass d'Alvra) sekä  rautatie.

Vesivoima 

Albulajoen vesistössä on useita vesivoimaloita.  Suurimmat vesivoimalat ovat Albula-Landwasser Kraftwerke AG:n (ALK) omistama Filisurin 65 megawatin sekä Zürichin kaupungin sähkölaitoksen ()  omistama Tinizongin 63 megawatin vesivoimala.

Lähteet

Viitteet

Graubündenin joet
Reinin vesistö
Iso-Vihtari

Iso-Vihtari on järvi Heinävedellä Etelä-Savossa. Se laskee pohjoisosastaan Kermajärveen ja kuuluu Kermajärven vesistöalueeseen. Järven pinta-ala on 662 hehtaaria.

Iso-Vihtari on yksi Suomen puhdasvetisimpiä järviä.Se on ns. vedenjakaja. Järvessä viihtyvät ainakin siika, muikku, ahven, hauki, made, kuha, järvitaimen ja muutamia särkikaloja. Järven syvin kohta löytyy Piirolanlahdelta, jossa vettä on hieman yli 30 metriä. Järvessä on hyvä haukikanta ja siitä on saatu useita yli 10-kiloisia yksilöitä. Erityisesti Piirolanlahti on suurhaukien kalastajien suosiossa, koska sieltä on saatu järven suurimmat hauet. Rapurutto vei järvestä ravut vuonna 2001.

Lähteet

Heinäveden järvet
Heinäveden reitti
Jari Kainulainen

Jari Kainulainen (s. 29. huhtikuuta 1970 Helsinki, Suomi) on suomalainen basisti. Hänet tunnetaan parhaiten Stratovarius-yhtyeestä, jossa hän soitti vuosina 1993–2005. Hän erosi yhtyeestä henkilökohtaisiin syihin vedoten, ja hänet korvasi Lauri Porra.

Ennen Stratovariusta Kainulainen soitti yhtyeissä Wastage, Moonchild, Christine ja H.E.A.T. Hän on soittanut myös Stratovarius-laulaja Timo Kotipellon sooloalbumeilla Waiting for the Dawn ja Coldness sekä vieraillut Warmenin Unknown Soldier -albumilla.

Vuonna 2001 Kainulainen oli mukana perustamassa yhtyettä nimeltä Mess, jonka nykykokoonpanoon kuuluvat hänen ohellaan Tommi Salmela (laulu), Atte Sarkima (rummut) ja Elias Viljanen (kitara). Yhtye julkaisi vuonna 2006 viisi kappaletta sisältävän demo-EP:n. Tätä nykyä Kainulainen soittaa Elias Viljasen taustayhtyeessä Evil Spirit. 6. elokuuta 2007 hänet julkistettiin ruotsalaisen Evergreyn uudeksi basistiksi.

Kainulainen käyttää Ibanezin kuusikielisiä bassokitaroita sekä Ampegin vahvistimia.
Jari Kainulainen lopetti yhtyeessä Evergrey (basso) 2010 ja siirtyi yhtyeeseen Killing Machine, josta parin kuukauden jälkeen Symfoniaan.

Diskografia

Stratovarius 
 
 
 
 
  (kokoelma)
  (live)
 
  (kokoelma)
 
  (kokoelma)
  (kokoelma)

Kotipelto

Evergrey

Elias Viljanen

Symfonia

Masterplan 
 
  (live)

Shadowquest

Lähteet

Aiheesta muualla 

 
 Messin virallinen sivusto  
 Evergreyn virallinen sivusto 

Suomalaiset metallimusiikin basistit
Stratovariuksen jäsenet
Vuonna 1970 syntyneet
Elävät henkilöt
Janne Heiskanen

Janne Heiskanen (26. tammikuuta 1979 – lokakuu 2022) oli suomalainen rumpali. Hän soitti rumpuja The Rasmus -yhtyeessä vuosina 1995–1999. Hän erosi yhtyeestä heti Hell of a Tester -kiertueen jälkeen ja lähti muutamaksi vuodeksi Aasiaan (Intiaan). Intiasta palattuaan hän soitti rumpuja Lovestone-nimisessä yhtyeessä. Heiskanen soitti Rasmuksen albumeilla Peep, Playboys ja Hell of a Tester. Vielä myöhemmin, hän soitti rumpuja THE KING MACHINE nimisessä yhtyeessä vuosina 2021-2022. Heiskanen menehtyi lokakuussa 2022  liikenneonnettomuudessa Thaimaassa.

Lähteet

Aiheesta muualla
 Lovestone 
 The Rasmus - virallinen kotisivu
 

Suomalaiset rumpalit
Suomalaiset rockmuusikot
The Rasmus
Vuonna 1979 syntyneet
Vuonna 2022 kuolleet
Atlantis (Lunatican albumi)

Atlantis on sveitsiläisen sinfonisen metalliyhtyeen Lunatican debyyttialbumi, joka ilmestyi 2001.

Kappaleet

Kokoonpano 
 Andrea Dätwyler – laulu
 Sandro D'Incau – kitara
 Andy Leuenberger – kitara
 Emilio MG Barrantes – bassokitara
 Ronny Wolf – rummut
 Ermes Di Prisco – rummut

Aiheesta muualla 
 

Vuoden 2001 esikoisalbumit
Lunatican albumit
Fumble

Fumble on helsinkiläinen melodista punkrockia soittava yhtye. Yhtye oli aktiivinen 1990-luvulla ja perustettiin uudestaan vuonna 2003. Hiljaiselon jälkeen Fumble julkaisi vuonna 2006 Still Remember EP:n ja aloitti säännöllisen keikkailun. Yhtye teki Espanjan-kiertueet kesällä 2006 ja keväällä 2007, ja julkaisi Rise-debyyttialbuminsa kesäkuussa 2007. Vuonna 2010 Fumble teki Euroopan kiertueen Blue In the Face yhtyeen kanssa. Vuonna 2013 yhtye julkaisi Incomplete-albumin. Vuonna 2019 Fumble on keskittynyt uuden albumin viimeistelyyn ja tehnyt joitain keikkoja Helsingin klubeilla. 

Yhtye perustettiin vuonna 1989, kun Espoon Olarista kotoisin oleva laulaja Rami ja Friisilästä lähtöisin oleva kitaristi Onni näkivät kesällä 1989 Ne Luumäet Mikkelin Dinosaurockissa ja samana syksynä Ramonesin Kulttuuritalolla. Tästä innostuneena he perustivat punk-yhtyeen nimeltä Bawcocks, joka myöhemmin muutti nimensä Fumbleksi.  

Diskografia

 Walk Alone, EP - 1992
 Trying Again, Albumi - 1994
 Still Remember, EP - 2006
 Rise, Albumi - 2007
 Incomplete, Albumi - 2013

Kokoonpano 

 Rami Korhonen – laulu
 Onni Tappola – kitara
 Mikko Salo – rummut
 Henkka Huhtanen - basso

Aiheesta muualla 
 Fumblen kotisivut 

Suomalaiset punkyhtyeet
Elias Viljanen

Elias "E. Vil" Viljanen (s. 8. heinäkuuta 1975) on suomalaisen metalliyhtyeen Sonata Arctican kitaristi.

Viljanen aloitti kitaransoiton Kiss-yhtyeen innoittamana vuonna 1983 kahdeksan vuoden iässä. Hänen muita musiikillisia vaikuttajiaan ovat Kirk Hammett (Metallica), John Petrucci (Dream Theater), Joe Satriani ja Steve Vai.

1990-luvulla Viljanen oli muun muassa Twilight Lamp -yhtyeen rumpalina; saman yhtyeen kitaristi oli Kaarle Viikate.

Viljanen on julkaissut viisi sooloalbumia. Hänen taustayhtyeessään Evil Spiritissä soittavat Jari Kainulainen (basso), Timo "Tinke" Niemistö (kitara) ja Tomi Ylönen (rummut). Viljanen soittaa myös yhtyeissä Arched ja Mess. Viljanen käyttää Ibanez-merkkisiä kitaroita.

Toukokuussa 2007 Viljanen korvasi Sonata Arctican kitaristin Jani Liimataisen, jonka asevelvollisuussotkut olivat ajaneet hänet erilleen muusta yhtyeestä.

Toukokuussa 2009 ilmoitettiin Eliaksen uudesta levytyssopimuksesta Spinefarm Recordsin kanssa. Fire-Hearted niminen albumi julkaistiin kesällä 2009. Ensimmäistä kertaa Eliaksen soololevyllä esiintyy vierailevia laulajia, jotka ovat Marco Hietala ja Tony Kakko.

Diskografia 
 
 
 
 
 Acoustic Intelligence (2022)

Lähteet

Aiheesta muualla 
 Elias Viljasen virallinen sivusto 
 Elias Viljasen My Space -profiili 
 Sonata Arctican virallinen sivusto 
 Messin virallinen sivusto  
 Archedin virallinen sivusto 

Suomalaiset metallimusiikin kitaristit
Vuonna 1975 syntyneet
Elävät henkilöt
Prahan kielitieteellinen piiri

Prahan kielitieteellinen piiri (ransk. Cercle linguistique de Prague, tšek. Pražský lingvistický kroužek) eli Prahan koulukunta on Prahassa vuonna 1926 perustettu, aluksi lähinnä kielen- ja kirjallisuudentutkijoista muodostunut löyhä ryhmittymä, jolla on ollut huomattava vaikutus myöhempään tutkimukseen. Prahan piirissä otettiin käyttöön termi strukturalismi kuvaamaan uutta, historiallis-vertailevasta kielitieteestä erottumaan pyrkivää kielentutkimuksen suuntausta.

Piirin kultakaudella, ennen toista maailmansotaa, nimekkäimpiä jäseniä olivat venäläissyntyiset Roman Jakobson, N. S. Trubetzkoy ja Sergei Kartsevski sekä tšekkiläiset Vilém Mathesius (1882–1945), Jan Mukařovský (1891–1975), Bohumil Trnka (1895–1984) Bohuslav Havránek (1893–1978).

Nykyisin Prahan kielitieteelinen piiri on aatteellinen yhdistys, joka pyrkii lisäämään ymmärtämystä kielestä ja sen merkkijärjestelmistä funktionaalis-strukturaalisin periaattein. Se järjestää säännöllisesti luentoja ja keskusteluja, julkaisee tiedemateriaalia sekä järjestää kansainvälisiä tapahtumia.

Lähteet

Aiheesta muualla
Prague Linguistics – Linguistique de Prague. Prahan piirin kotisivut.

Kielitiede
Kirjallisuustiede
Synergy

Synergy on norjalaisen Extol-yhtyeen kolmas täyspitkä albumi vuodelta 2003. Se on yhtyeen ensimmäinen julkaisu Century Media Records -levymerkillä, jolle yhtye oli päässyt Undeceived-albumin menestyttyä.

Äänitys ja yleiskatsaus 

Albumi äänitettiin Top Room Studiossa ja tuotantopuolen avustajana toimi Børge Finstad. Albumi miksattiin Fagerborg Studiossa ja Top Room Studiossa. Morten Lund masteroi albumin Masterhuset AS:ssa. Albumin kannen maalasi Hugh Syme, joka on tehnyt töitä yhtyeille kuten Iron Maiden, Megadeth, Rush, Fates Warning jne. Yhtyeen mukaan kansimaalaus kuvastaa "kahden yhdessä toimivan elementin, Kuoleman ja munkin synergiavaikutusta, joka ammentaa voimaa sen tuolta puolen, mikä vaikutus olisi jos elementit toimisivat erikseen".

Synergylla yhtyeen tyyli vaihtui tekniseen death ja thrash metaliin. Albumin sanoitukset käsittelevät filosofisia ja kantaa ottavia aiheita kuten kappaleella Psychopath, jossa ruoditaan uskonnollisia fanaatikkoja ja Nihilism 2002 -kappaleella yhteiskunnallista pinnallisuutta. Albumin tyylin vaikuttajikseen Extol on maininnut Believerin lisäksi yhtyeet Kreator, Slayer, Pestilence sekä progressiiviset rockyhtyeet Rush ja King Crimson

Vastaanotto 

Albumin vastaanotto oli myönteinen. Esimerkiksi Progressive Worldin Stephanie Sollow kehui Extolin olevan "erittäin hyviä siinä, mitä he tekevät soittaen tiukkaa, monimutkaisesti sovitettua musiikkityyliänsä, vaihdellen pulmattomasti tahtilajista toiseen, kyeten kuitenkin luomaan raskaita kitaravalleja ja puhkaisemaan ne leadkitarakuvioillaan sekä dynaamisella symbaalityöskentelyllä".

Kappaleluettelo

Dilemma Inconceivable

Kokoonpano 
 Peter Espevoll – laulu, akustinen kitara
 Ole Børud – kitara, laulu
 Christer Espevoll – kitara
 John Robert Mjåland – basso
 David Husvik – rummut

Vierailevat muusikot
 Maria Solheim – naislaulu Paradigms-kappaleella
 Tore Moren – kitarasoolo kappaleella Nihilism 2002 ja ensimmäinen soolo Psychopathilla
 Samuel Durling – teollisesti vääristetty laulu kappaleella Emancipation

Lähteet

Aiheesta muualla
 Albumin arvio Imperiumi.Netissä
 Albumin arvio Korroosio.Netissä 
 
 Albumin arvio The Metal Observer -sivulla 
 Albumin arvio Progressive World -sivulla  

Extolin albumit
Vuoden 2003 albumit
Alfa Romeo 147

Alfa Romeo 147 on Alfa Romeon vuosina 2000–2010 valmistama alemman keskiluokan automalli, joka korvasi Alfa Romeo 145- ja 146-mallit. Se jakaa suuren osan tekniikastaan suuremman 156:n kanssa. Mallin korvaajaksi tuli Alfa Romeo Giulietta.

Alfa Romeo 147 valittiin Vuoden autoksi Euroopassa 2001. Vuoden 2001 Euro NCAP -kolaritestistä malli sai tulokseksi kolme tähteä viidestä.

147 esiteltiin Torinon autonäyttelyssä kesäkuussa 2000 kolmiovisena mallina. Viisiovinen esiteltiin seuraavana keväänä, ja 156-mallin tavoin sen takaovenkahvat oli piilotettu. Moottorivalikoimassa olivat aluksi 1,6- (105/120 hv) ja 2,0-litraiset (150 hv) bensiinimoottorit. 1,9-litrainen (110 hv) dieselmoottori tuli mallistoon keväällä 2001. 

Pariisin autonäyttelyssä syksyllä 2002 esiteltiin urheilullinen 147 GTA, jossa moottorina oli 3,2-litrainen V6 (240 hv). Siinä oli erilaiset puskurit, suuremmat lokasuojat ja pieni takaspoileri. Vuoden lopulla dieselmoottorista tuli DOHC-tyyppinen 140-hevosvoimainen versio. 

Kasvojenkohotuksen kokenut 147 esiteltiin syksyllä 2004 Pariisin autonäyttelyssä. Se sai uudistetun keulailmeen, johon kuului aiempaa leveämpi etusäleikkö ja uudenmalliset ajovalot. Myös sisustaan tehtiin pieniä muutoksia. Uusi Easy Speed -robottivaihteisto korvasi aiemman Selespeedin, lisäksi uutuutena oli 150-hevosvoimainen dieselmoottori. 

Vuonna 2006 joidenkin moottorien yhteyteen tuli saataville Q2-järjestelmä, joka sisälsi Torsen-tyyppisen tasauspyörästön. Vuonna 2008 esiteltiin 170-hevosvoimainen dieselmoottori, jonka yhteydessä Q2 oli vakiovarusteena. 

Pienemmän kasvojenkohotuksen 147 koki vuonna 2006, jolloin se sai muun muassa kromilistan etupuskurin alasäleikköön. 

Bensiinimoottorit

Dieselmoottorit

Lähteet

Aiheesta muualla 

147
C-segmentin autot
2000-vuosikymmenen autot
2010-luvun autot
İçmeler

İçmeler on kaupunki Turkissa Anatolian lounaisosassa, Muğlan maakunnassa, lähellä Egeanmerta. Kaupungin kolmea sivua saartaa mäntymetsikkö ja ympäröivä vuoristo on suosittu patikointipaikka. İçmelerin tärkein tulonlähde on turismi. İçmelerissä on pitkä rantakatu, joka jatkuu aina 8 kilometrin päässä sijaitsevaan Marmarikseen asti. İçmelerissä on myös pitkiä basaarikujia. 

Lähin lentokenttä İçmeleristä on Dalamanin lentokenttä, jonne on noin tunnin bussimatka.

Icmeler